ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 18 નવેમ્બરના ભાજપ દ્વારા ઉમેદવારોની બીજી યાદી બહાર પાડવામાં આવી છે. આ યાદીમાં ધોરાજીની વિધાનસભા સીટ પરના ઉમેદવાર તરીકે હરિભાઈ પટેલની પસંદગી કરવામાં આવી છે. તો હરિભાઈ પટેલ વિષે થોડુ જાણીએ. 64 વર્ષના હરિભાઈ 2004માં પોરબંદરથી લોકસભાની ચૂંટણી લડ્યા હતા. એ સમયે ગુજરાતમાં કોંગ્રેસનો પ્રભાવ હોવા છતાં હરિભાઈ પોરબંદરથી વિજેતા થયા હતા.